# lav4eРЕПУБЛИКА БЪЛГАРИЯ

# Министерство на околната среда и водите

***Регионална инспекция по околната среда и водите – Враца***

**РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ – ВРАЦА**

**Обявява конкурс за длъжността:**

**I. Младши експерт–** *дирекция “Контрол и превантивна дейност”, отдел „Контрол на околната среда”, направление „Комплексно предотвратяване и контрол на замърсяването”-* **1бр.**

**Минимални и допълнителни изисквания за заемане на длъжността**

**-** минимална образователна степен –бакалавър;

- предпочитани специалности от професионалните направления на област на висшето образование: екология и опазване на околната среда; технически и природни науки  
- професионален опит – не се изисква;

- длъжностно ниво – експертно ниво 7;

минимален ранг за заемане на длъжността – V младши ранг;   
- работа с MS Office, електронна поща и Internet;

- други изисквания – предимство е опит и познания в областта на екологичното законодателство.

**Основни задачи на експерта:**

- Осъществява превантивен, текущ и последващ контрол  на оператори с издадени комплексни разрешителни и по компоненти и фактори на околната среда. Контролира изпълнението на предписанията, дадени при извършения контрол.

- Извършва проверки по сигнали, жалби и други.

- Отговаря за провеждане на процедурите по Глава седма, Раздел втори от Закона за опазване на околната среда.

- Изготвя експертни становища. Поддържа база данни на обектите, подлежащи на контрол.

- Изпълнение на други задачи от текущ характер, възложени от директор на дирекция, директор на РИОСВ-Враца свързани с дейността на дирекцията.

**Конкурсната комисия разглежда всяко постъпило заявление**, като преценява дали са представени всички необходими документи и дали те удостоверяват изпълнението на минималните и специфичните изисквания, предвидени за заемането на длъжността. До участие в конкурса не се допускат лица, които не са представили всички необходими документи или представените документи не удостоверяват изпълнението на изискванията за заемането на длъжността.

**Начин на провеждане на конкурса: решаване на тест и интервю**.

Тестът ще включва въпроси по:

Закон за опазване на околната среда;

Закон за управление на отпадъците;

Закон за административните нарушения и наказания;

Закон за държавния служител;

Закон за администрацията;

Правилник за устройството и дейността на регионалните инспекции по околната среда и водите.

**Минимален размер на основната заплата:** 710 лева, като при назначаване основната месечна заплата ще бъде определена съгласно чл.67, ал.4 от Закона за държавния служител и Наредбата за заплатите на служителите в държавната администрация.

**Необходими документи за участие в конкурса:**

- заявление за участие за конкурс по образец съгласно чл. 17, ал. 2 от НПКПМДС;

- декларация по чл. 17, ал. 3, т. 1 от НПКПМДС;

- копие от документ за завършено висше образование;

-копие от трудова, осигурителна и/или служебна книжка;

- други документи, удостоверяващи опита и квалификацията.

**6. Място на подаване на документите**: Регионална инспекция по околната среда и водите-Враца, адрес: гр. Враца, ул. „Екзарх Йосиф” № 81, всеки работен ден от 9:00 до 12:00 и от 12:30 до 17:30 часа.

**7. Краен срок на подаване за документите:**

15.12.2021 г. 17:00

**8. Ден на публикуване:**

01.12.2021 г.

**9. Списъците на допуснатите до конкурса кандидати**, както и други съобщения във връзка с конкурса, ще бъдат представени на информационното табло в сградата на РИОСВ-Враца на адрес: гр. Враца, ул. „Екзарх Йосиф” № 81и на интернет - страницата на инспекцията [www.vracakarst.com](http://www.vracakarst.com).


На основание Заповед № РД-01-973/ 26.11.2021г.на здравния министър, при провеждане на първия /решаване на тест/ и втория /провеждане на интервю/ етап от конкурсната процедура, следва определената конкурсна комисия да създаде необходимата организация за допускане в РИОСВ-Враца само на лица, които:

а) са ваксинирани или преболедували COVID -19, удостоверено с валидни документи за ваксинация или за преболедуване по смисъла на Заповед № РД -01 -733 от 27.08.2021г. на министъра на здравеопазването или

б) представят отрицателен резултат от проведено до 72 часа преди влизане в РИОСВ-Враца изследване по метода на полимеразно верижна реакция за COVID -19 или бърз антигенен тест /до 48 часа преди влизане в обекта/ мероприятието/, удостоверено чрез валиден документ съгласно Заповед № РД -01 -733 от 27.08.2021г. на министъра на здравеопазването.

В последния ден на приема на документи, след указания в обявлението час, постъпили документи не се завеждат в деловодната система.

**Лице за контакти:** Даниела Луканова, Гл.експерт към дирекция Административни, финансови и правни дейности, тел.: 092/991-248.



гр. Враца 3000, ул. ”Екзарх Йосиф” № 81

тел/факс: (+35992) 629211; [riosv\_vr@m-real.net](mailto:riosv_vr@m-real.net)

http://riosv.vracakarst.com